الصفحه دى يتيمه, حاول تضيفلها لينك فى صفحات تانيه متعلقه بيها. التعليق الصوتى بالانجليزى: Voice-over هو أسلوب روائى بيستخدم الصوت و هو مش جزؤ من السرد أو القصه, وعاده بيستخدم في فى الإذاعه و التلفزيون و الافلام و المسرح و التعليق على العروض. بتم قراءه التعليق الصوتى من خلال نص مكتوب مسبقا, و ممكن اللى بيقرا النص يكون فى أى مكان تانى غير مكان الحدث و ممكن التعليق الصوتي يكون بصوره مباشره على العروض الحيه المباشره زى مباره كوره قدم أو تقديم جوائز, بس الغالب تسجيل التعليق الصوتى مسبقا و عرضه مع الماده سواء كانت فيلم أو غيرو زى الأفلام الوثائقيه أو التقارير الإخباريه, كمان بيستخدم التعليق الصوتى فى ألعاب الفيديو و الإعلانات والمعلومات فى المناسبات والأماكن السياحيه. للمحترفين التسجيل بيكون فى الاستوديوهات اللى بتوفر الامكانيات اللى بتستخدم فى التعليق الصوتى و اللى منها: المايكروفون: جهاز تسجيل من طراز معينبيكون قدام بق المعلق الصوتى أو مقدم البرنامج. الفلتر: بتكون بين الميكروفون و بق المعلق الصوتي و الهدف منها هو تخفيف الأصوات المزعجه و الهوا اللى ممكن يطلع مع صوت المعلق و خصوصا فى نطق حرف السين. حامل الورق: الستاند اللى بيتحط عليه الورق أو الكتاب اللى بينقرا منه.